बकौल उन के, विमल का लार्जर दैन लाइफ किरदार अब पाठकों को इस कदर नहीं लुभाता जैसे पहले लुभाता था । वही पुराने खलनायक, विमल को सपोर्ट करने के लिए हिमायतियों की फौज और उस की अतिशय प्रसिद्धि उसे ज्यादा मौका नहीं दे रही । मेरे को चाहिए कि मैं उसे दिल्ली-मुंबई से दूर, हिमायतियों की फौज से दूर, कहीं और स्थापित करूं । विमल नयी आइडेंटिटी के साथ, नए शहर में, वहां के लोगों के लिए अनजान दिखाई दे और अगले उपन्यास के आवरण में उसके विमल होने का कोई हिंट न मिले, यहां तक कि आवरण पर ‘विमल का विस्फोटक संसार’ वाली प्रसिद्द फ्लैश लाइन भी न हो ।